CELEX: 31989R1014
Language: el
Date: 1989-04-18 00:00:00
Title: Κανονισμός (ΕΟΚ) αριθ. 1014/89 της Επιτροπής της 18ης Απριλίου 1989 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 90), καταγωγής Πολωνίας

Avis juridique important

|

31989R1014

Κανονισμός (ΕΟΚ) αριθ. 1014/89 της Επιτροπής της 18ης Απριλίου 1989 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 90), καταγωγής Πολωνίας  

Επίσημη Εφημερίδα αριθ. L 109 της 20/04/1989 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 1014/89 ΤΗΣ ΕΠΙΤΡΟΠΗΣ  της 18ης Απριλίου 1989  περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 90), καταγωγής Πολωνίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 718/89 (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοστικών περιορισμών· ότι οι εισαγωγές στην Κοινότητα ορισμένων κλωστοϋφαντουργικών προϊόντων κατηγορίας 90, καταγωγής Πολωνίας τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86 κοινοποιήθηκε στην Πολωνία στις 9 Φεβρουαρίου 1989 αίτηση διαβουλεύσεων· ότι, εν αναμονή του αποτελέσματος των διαβουλεύσεων, οι εισαγωγές στην Κοινότητα των προϊόντων της εν λόγω κατηγορίας υπήχθησαν σε προσωρινό ποσοτικό όριο για την περίοδο από τις 9 Φεβρουαρίου έως τις 8 Μαΐου 1989, σύμφωνα με τον κανονισμό (ΕΟΚ) αριθ. 438/89 της Επιτροπής (3)·  ότι, κατά τη διάρκεια των διαβουλεύσεων που έλαβαν χώρα στις 7 Μαρτίου 1989, συμφωνήθηκε ο περιορισμός των εισαγωγών στην Κοινότητα προϊόντων της κατηγορίας 90 για την περίοδο από τις 9 Φεβρουαρίου 1989 έως τις 31 Δεκεμβρίου 1991·  ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86 ·  ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από το όριο αυτό και τα οποία αποστέλλονται από την Πολωνία πριν από την ημερομηνία ενάρξεως ισχύος του κανονισμού (ΕΟΚ) αριθ. 438/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Κοινότητα των προϊόντων καταγωγής Πολωνίας, της κατηγορίας που περιλαμβάνεται στο παράρτημα, υπόκεινται στα όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Πολωνία προς την Κοινότητα προ της ημερομηνίας ενάρξεως ισχύος του κανονισμού (ΕΟΚ) αριθ. 438/89 και τα οποία δεν έχουν τεθεί ακόμα σε ελεύθερη κυκλοφορία, πραγματοποιείται με την επιφύλαξη προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από την Πολωνία προς την Κοινότητα μετά την έναρξη της ισχύος του κανονισμού (ΕΟΚ) αριθ. 438/89 υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.  Άρθρο 3  Ο κανονισμός (ΕΟΚ) αριθ. 438/89 καταργείται.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ισχύει έως τις 31 Δεκεμβρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Απριλίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 387 της 31. 12. 1986, σ. 42.  (2) ΕΕ αριθ. L 79 της 22. 3. 1989, σ. 6.  (3) ΕΕ αριθ. L 51 της 23. 2. 1989, σ. 5.  ΠΑΡΑΡΤΗΜΑ  1.2.3.4.5.6.7,9 //  //  //  //  //  //  //  // Κατηγορία   // Κωδικός ΣΟ   // Περιγραφή εμπορευμάτων   // Τρίτες χώρες   // Μονάδες   // Κράτη  μέλη   // Ποσοτικά όρια από  1.2.3.4.5.6.7.8,9 //  //  //  //  //  //  // 9 Φεβρουα-  ρίου έως  31 Δεκεμβρίου  1989   // 1 Ιανουαρίου  τις 31 Δεκεμβρίου   // 1.2.3.4.5.6.7.8.9 //  //  //  //  //  //  //  // 1990  // 1991   //    //   //   //   //   //   //   //   //   // 90  // 5607 41 00  5607 49 11  5607 49 19  5607 49 90  5607 50 11  5607 50 19  5607 50 30  5607 50 90   // Σπάγγοι, σχοινία και χονδρά σχοινία, εκ συνθετικών υφαντικών ινών, πλεκτά ή μη   // Πολωνία   // τόνοι  // D F I BNL UK IRL DK GR ES PT ΕΟΚ   // 1 117  166  982  96  211  8  27  15  75  15  2 712   // 1 282  223  1 106  130  286  11  36  21  102  21  3 218   // 1 309  266  1 112  155  341  13  43  25  122  25  3 411   //    //   //   //   //   //   //   //   //